CELEX: 32008R1240
Language: el
Date: 2008-12-10 00:00:00
Title: Κανονισμός (ΕΚ) αριθ. 1240/2008 της Επιτροπής, της 10ης Δεκεμβρίου 2008 , για την τροποποίηση του κανονισμού (ΕΚ) αριθ. 560/2005 του Συμβουλίου, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού

12.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/60
            
         
      ΚΑΝΟΝΙΣΜΌΣ (ΕΚ) αριθ. 1240/2008 ΤΗΣ ΕΠΙΤΡΟΠΉΣ
   
   της 10ης Δεκεμβρίου 2008
   για την τροποποίηση του κανονισμού (ΕΚ) αριθ. 560/2005 του Συμβουλίου, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 560/2005 του Συμβουλίου, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (1), και ιδίως το άρθρο 11 στοιχείο α),
   Εκτιμώντας τα αυόλουδα:
   
               (1)
            
            
               Το παράρτημα I του κανονισμού (ΕΚ) αριθ. 560/2005 περιλαμβάνει κατάλογο φυσικών και νομικών προσώπων και οντοτήτων που καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (2)
            
            
               Στις 18 Δεκεμβρίου 2006 και στις 21 Οκτωβρίου 2008, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των φυσικών προσώπων στα οποία πρέπει να εφαρμοστεί η δέσμευση κεφαλαίων και οικονομικών πόρων, με τη συμπλήρωση των πληροφοριών που αφορούν τα πρόσωπα που περιλαμβάνονται ήδη στον κατάλογο. Το παράρτημα Ι πρέπει, συνεπώς, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 560/2005 αντικαθίσταται όπως αναφέρεται στο κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2008.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 95 της 14.4.2005, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ Ι
            Κατάλογος φυσικών ή νομικών προσώπων ή οντοτήτων που αναφέρονται στα άρθρα 2, 4 και 7
            
                        (1)
                     
                     
                        Charles Blé Goudé (γνωστός ως Gbapé Zadi). Διεύθυνση: Bloc P 170, Yopougon Selmer, Ακτή Ελεφαντοστού, β) Hotel Ivoire, Abidjan, Cocody, Ακτή Ελεφαντοστού. Ημερομηνία γέννησης: 1.1.1972. Τόπος γέννησης: α) Guibéroua (Gagnoa), Ακτή Ελεφαντοστού, β) Niagbrahio/Guiberoua, Ακτή Ελεφαντοστού, γ) Guiberoua, Ακτή Ελεφαντοστού. Ιθαγένεια: Ακτή Ελεφαντοστού. Αριθ. διαβατηρίου: α) 04LE66241 (Ακτή Ελεφαντοστού, εκδόθηκε στις 10.11.2005, ισχύει έως τις 9.11.2008), β) AE/088 DH 12 (Διπλωματικό διαβατήριο Ακτής Ελεφαντοστού, εκδόθηκε στις 20.12.2002, ισχύει έως τις 11.12.2005), γ) 98LC39292 (Ακτή Ελεφαντοστού, εκδόθηκε στις 24.11.2000, ισχύει έως τις 23.11.2003). Αριθ. ταξιδιωτικού εγγράφου: C2310421 (ελβετικό, εκδόθηκε στις 15.11.2005, ισχύει έως τις 31.12.2005).
                        Άλλες πληροφορίες: 1) Διεύθυνση α) το 2001, διεύθυνση β) όπως έχει δηλωθεί στο ταξιδιωτικό έγγραφο αριθ. C2310421· 2) πιθανό ψευδώνυμο ή τίτλος: “Général” ή “Génie de kpo”· 3) Αρχηγός του COJEP (“Young Patriots”). Έχει επανειλημμένως προβεί σε δημόσιες δηλώσεις στις οποίες ενθαρρύνει τη βία κατά των εγκαταστάσεων και του προσωπικού των Ηνωμένων Εθνών και κατά των αλλοδαπών· ενορχήστρωσε και έλαβε μέρος σε βιαιοπραγίες ομάδων ατάκτων ενόπλων, συν τοις άλλοις σε ξυλοδαρμούς, βιασμούς και εκτελέσεις χωρίς δίκη· θεωρήθηκε υπεύθυνος για ενέργειες εκφοβισμού κατά των Ηνωμένων Εθνών, της διεθνούς ομάδας εργασίας (IWG), της πολιτικής αντιπολίτευσης και του ανεξάρτητου Τύπου· διενήργησε σαμποτάζ εις βάρος διεθνών ραδιοφωνικών σταθμών· εμπόδισε τις δραστηριότητες της IWG, την επιχείρηση των Ηνωμένων Εθνών στην Ακτή του Ελεφαντοστού (UNOCI), τη δράση των γαλλικών δυνάμεων και την ειρηνευτική διαδικασία, κατά την έννοια της απόφασης 1643 των ΗΕ (2005).
                     
                  
                        (2)
                     
                     
                        Eugène N’goran Kouadio Djué. Ημερομηνία γέννησης: α) 1.1.1966, β) 20.12.1969. Ιθαγένεια: Ακτή Ελεφαντοστού. Αριθ. διαβατηρίου: 04LE017521 (εκδόθηκε στις 10.2.2005, ισχύει έως τις 10.2.2008).
                        Άλλες πληροφορίες: Αρχηγός της “Union des Patriotes pour la Libération Totale de la Côte d’Ivoire (UPLTCI)”. Έχει επανειλημμένως προβεί σε δημόσιες δηλώσεις στις οποίες ενθαρρύνει τη βία κατά των εγκαταστάσεων και του προσωπικού των Ηνωμένων Εθνών και κατά των αλλοδαπών· ενορχήστρωσε βιαιοπραγίες ομάδων ατάκτων ενόπλων, συν τοις άλλοις ξυλοδαρμούς, βιασμούς και εκτελέσεις χωρίς δίκη· εμπόδισε τη δράση της IWG, την επιχείρηση UNOCI, τις γαλλικές δυνάμεις και την ειρηνευτική διαδικασία, κατά την έννοια της απόφασης 1643 των ΗΕ (2005).
                     
                  
                        (3)
                     
                     
                        Martin Kouakou Fofié. Ημερομηνία γέννησης: 1.1.1968. Τόπος γέννησης: Bohi, Ακτή Ελεφαντοστού. Ιθαγένεια: Ακτή Ελεφαντοστού. Αριθ. δελτίου ταυτότητας: α) 2096927 (Μπουρκίνα Φάσο, εκδόθηκε στις 17.3.2005), β) 970860100249 (Ακτή Ελεφαντοστού, εκδόθηκε στις 5.8.1997, ισχύει έως τις 5.8.2007).
                        Άλλες πληροφορίες: α) Πιστοποιητικό Ιθαγένειας Μπουρκίνα Φάσο: CNB N.076 (17.2.2003), Όνομα πατρός: Yao Koffi Fofié, Όνομα μητρός: Ama Krouama Kossonou· β) Επιδεκανέας, διοικητής Νέων Δυνάμεων, τομέας Korhogo. Οι υπό τις διαταγές του δυνάμεις θεωρήθηκαν υπεύθυνες για τη στράτευση ανήλικων στρατιωτών, για απαγωγές, για την επιβολή καταναγκαστικών έργων, για τη σεξουαλική κακοποίηση γυναικών, για αυθαίρετες συλλήψεις και θανατώσεις εκτός δίκης, κατά παραβίαση των συμβάσεων για τα ανθρώπινα δικαιώματα και του διεθνούς ανθρωπιστικού δικαίου· εμπόδισε τη δράση της IWG, την επιχείρηση UNOCI, τις γαλλικές δυνάμεις και την ειρηνευτική διαδικασία, κατά την έννοια της απόφασης 1643 των ΗΕ (2005).»